Diari Oficial de la Generalitat Valenciana


Sumari del DOGV 4204, del 06-03-2002 (2002/2156)

ORDRE d'11 de gener de 2002, de la Conselleria de Medi Ambient, per la qual es fixen els períodes hàbils i les normes generals relacionades amb la pesca en aigües continentals de la Comunitat Valenciana durant la temporada 2002-2003.
-----------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2002/01/11/(1)/dof/vci/html**

### Dades del document

Número de DOGV
:   4204

Data del DOGV
:   06-03-2002

Secció del DOGV
:   I. DISPOSICIONS GENERALS

Número del document
:   2002/2156


Data del document
:   11-01-2002

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * regulació de la pesca
    * pesca d'aigua dolça
    * legislació
    * temporada de pesca

ORDRE d'11 de gener de 2002, de la Conselleria de Medi Ambient, per la qual es fixen els períodes hàbils i les normes generals relacionades amb la pesca en aigües continentals de la Comunitat Valenciana durant la temporada 2002-2003. [2002/X2156]
  
D'acord amb el que disposa la Llei de Pesca Fluvial de 20 de febrer de 1942 i el seu Reglament de 6 d'abril de 1943, així com el que indica l'article 33, apartat 2, de la Llei 4/1989 , de 27 de març, de Conservació dels Espais Naturals de la Flora i Fauna Silvestres, es fixen els períodes hàbils de pesca i les normes generals aplicables en la pesca en les aigües continentals de la Comunitat Valenciana.
  
En atenció a aquestos motius, a proposta de la Direcció General de Planificació i Gestió del Medi, en ús de les facultats que tinc atribuïdes,
  
ORDENE
  
Article 1. Espècies pescables i talles mínimes
  
Les espècies i talles mínimes, en centímetres, la pesca de la qual és permesa en aigües continentals de la Comunitat Valenciana són:
  
Espècies Cm
  
Anguila (Anguilla anguilla) 25
  
Truita arc iris (Oncorhyncus mykiss) 19
  
Truita comuna (Salmo trutta) Vedada aquesta
  
 temporada
  
Luci (Essox lucius) 40
  
Barbs (Barbus spp.) 18
  
Carpa (Cyprinus carpio) 18
  
Carpí roig (Carassius auratus) 8
  
Perca americana o ?Black bass-
  
 (Micropterus salmoides) 25 (Marjals litoral
  
 sense talla)
  
Tenca (Tinca tinca) 25
  
Bagra comuna (Leuciscus pyrenaicus) 8
  
Llobarro (Dicentrarchus labrax) 25
  
Mugílids:(Múgils o llises incloses
  
 en les espècies Chelon labrosus,
  
Liza ramada, Liza saliens i Mugil cephalus) 25
  
Cranc de riu americà (Procambarus clarkii) Sense talla
  
Albor (Alburnus alburnus) Sense talla
  
Peix sol (Lepomis gibbosus) Sense talla
  
Luciperca o sandra (Lucioperca lucioperca) Sense talla
  
S'entendrà per longitud en els peixos, la distància existent des de l'extrem anterior del cap fins al punt mitjà de la part posterior de l'aleta cabdal o cua estesa.
  
Tots aquells exemplars que es capturen de mesura igual o inferior a l'establerta s'hauran de restituir immediatament a l'aigua de la qual foren extrets, a excepció dels exemplars de perca americana a les marjals litorals que podran ser retinguts.
  
Article 2. Limitacions i prohibicions de caràcter general
  
a) Xarxes. L'ús de xarxes és prohibit i només és autoritzable, amb caràcter excepcional, segons el que preveu la Llei 4/1989, de Conservació dels Espais Naturals i de la Flora i Fauna Silvestres, i la Llei de Pesca Fluvial.
  
b) Esquers. Queda prohibida la utilització dels següents tipus d'esquers: peixos vius, crancs vius o morts i oves. S'autoritza l'ús de la cua de cranc en aigües exclusivament no truiteres.
  
c) Queda prohibida la pesca nocturna, excepte en la modalitat tradicional per a captura d'anguila denominada molinà (pesca sense ham) en aigües no truiteres.
  
L'horari hàbil de pesca és el comprés entre una hora abans de l'eixida del sol fins a una hora després de la posta, prenent les hores de l'eixida i l'ocàs de l'almanac.
  
Article 3. Pesca en aigües de truites
  
3.1 Classificació d'aigües de truites
  
D'acord amb l'article 18 de la Llei de Pesca Fluvial s'estableix la següent classificació d'aigües habitades per la truita:
  
- aigües habitades per la truita comuna
  
- aigües amb truita arc iris procedents de repoblació.
  
En l'annex I es relacionen totes les aigües habitades per la truita i les seues classes amb indicació de la condició o existència de refugis, vedats o aigües lliures.
  
També s'indica l'existència de trams lliures amb truita arc iris en els quals només es pot pescar en la modalitat de pesca sense mort.
  
3.2 Períodes de pesca i esquers en aigües de truites
  
3.2.1 Normes generals.
  
En totes les aigües de truites solament és permesa la pesca a una sola canya i sense abandó, i a més està prohibit l'esquerat de les aigües tant abans com durant la pesca.
  
S'entén per pesca sense mort l'efectuada emprant un únic ham sense arponet i amb obligació d'adequat tracte i devolució immediata a l'aigua de tots els exemplars de totes les espècies que es pesquen.
  
Quan la pesca d'altres espècies estiguera permesa, la pesca de truita comuna o d'arc iris en aigües on estiguera vedada, comportarà obligatòriament la llevada de l'ham adequat de l'exemplar i la seua devolució immediata a l'aigua, fins i tot en el cas d'haver-li produït danys inevitables.
  
3.2.2 Períodes i esquers a les distintes classes d'aigües
  
En les distintes aigües habitades per la truita, els períodes generals i procediments permesos, sense perjudici de l'existència de refugis i vedats, són els següents:
  
a) aigües habitades per la truita comuna
  
En la present temporada, llevat de l'excepció establerta per al riu Cabriel a l'article 4, a fi d'afavorir les seues exigües poblacions es prohibeix qualsevol pràctica de pesca en elles, vedant-se aquestes o suspenent l'expedició de permisos en vedats.
  
b) aigües amb truita arc iris
  
El període hàbil de pesca per a totes les espècies abasta des del 17 de març fins al 31 d'agost i es podrà pescar en:
  
b.1) Trams amb truita arc iris de pesca sense mort
  
Resten afectats a aquest règim els següents trams:
  
- Riu Tuéjar en les seues aigües de truites
  
- Riu Túria: Des del peu de la presa de Benagéver fins al pont de ?Puente Alta-
  
- Riu ?Reatillo?: Des del gual de La Aldobaya fins a la seua confluència amb el riu Túria.
  
En els esmentats trams s'hi poden pescar totes les espècies tots els dies del període hàbil però únicament mitjançant mosca artificial o cullereta amb un sol ham i sense arponet.
  
b.2) Resta de trams amb truita arc iris
  
En ells s'hi poden pescar totes les espècies:
  
- els divendres, dissabtes, diumenges i festius mitjançant esquers artificials, cullereta i mosca, i ova i fruita del temps.
  
- els dimarts i dijous que no siguen festius amb els mateixos esquers però únicament en la modalitat de pesca sense mort i sense arponet per a totes les espècies.
  
3.3 Limitació de captures de truites arc iris
  
El límit de captures totals de truita arc iris per pescador i dia és de 6. L'esmentat límit diari no es podrà superar malgrat que el pescador pesque en diferents aigües.
  
Article 4. Excepcions en aigües de truites.
  
S'estableixen les següents modificacions als períodes i procediments de pesca establerts en l'article anterior:
  
4.1 Aigües habitades per la truita comuna.
  
Riu Cabriel: el període hàbil abasta des del 7 d'abril fins al 31 d'agost, tots els dies de la setmana, podent-se emprar únicament com a esquer cullereta i mosca artificial, així com també amb ova i fruita del temps per a la resta d'espècies.
  
S'estableix en aquestes aigües una limitació de captures de cinc truites entre ambdues espècies, amb una talla mínima per a la truita comuna de 22 cm; això, a excepció del tram comprés entre la presa vella de la Terrera i el ?Puente de Volao- on només és permés la pesca en la modalitat de pesca sense mort mitjançant mosca artificial o culllereta amb un únic ham i sense arponet.
  
En el vedat de la Terrera es podrà pescar prèvia l'obtenció del corresponent permís.
  
4.2 Aigües amb truites arc iris:
  
En el riu Tuéjar: el període o calendari hàbil de pesca en la modalitat de pesca sense mort s'estén a tots els dies de l'any.
  
En les aigües lliures del riu Túria compreses entre la presa de ?Loriguilla- i les Paretotes (fi del vedat de Riba-roja de Túria) s'estenen els dies hàbils a tots els dies del període. Així mateix, es podran pescar les espècies distintes de la truita, fins i tot mitjançant masilles, qualsevol dia de l'any.
  
Article 5. Pesca en altres aigües
  
5.1 A la resta d'aigües, aigües no truiteres, amb excepció de les mesures complementàries que a continuació es refereixen i sense perjudici de l'establiment de refugis o vedats, es podrà pescar totes les espècies durant l'any mitjançant procediments i esquers no prohibits.
  
5.2 Mesures complementàries:
  
En la pesca de la perca americana en embassaments artificials el nombre màxim de captures per pescador i dia serà de sis; i a més, des del dia 1 d'abril al 31 de maig, per ser época de fresa i reproducció de l'espècie es procedirà a la devolució amb vida de tots els exemplars que es pesquen. Durant aquest període no es podran autoritzar concursos de pesca d'aquesta espècie.
  
A efectes de delimitació dels embassaments artificials s'entén per aigües embassades aquelles que coincidisquen amb l'àrea inundable en situació de màxima capacitat de la presa o embassament.
  
Article 6. Refugis de pesca
  
Amb l'objecte de protegir la fauna ictiològica durant la present temporada s'estableixen els refugis de pesca que s'especifiquen a l'annex II. En ells resta totalment prohibida la captura de qualsevol espècie.
  
Article 7. Vedats
  
La relació de vedats es relaciona a l'annex III. Per a la pesca en aquestos trams cal permís especial i intransferible. Les condicions a les quals se subjecta la pesca en aquestos vedats seran establertes per les direccions territorials de la Conselleria de Medi Ambient. S'autoritza a aquests a modificar en ells els períodes i dies hàbils, així com el nombre de captures i procediments de captura i esquers.
  
Article 8. Concursos i competicions de pesca
  
Per a la realització de concursos i competicions de pesca serà preceptiva l'autorització de les direccions territorials de la Conselleria de Medi Ambient, les quals podran realitzar modificacions excepcionals de la normativa contemplada en la present ordre respecte d'esquer, grandàries, limitacions de captures, dies hàbils i horaris.
  
Els concursos i competicions seran tramitats per la Federació de Pesca de la Comunitat Valenciana a través de les seues delegacions provincials, que presentarà un calendari en els serveis territorials de la Conselleria de Medi Ambient abans del 15 de març de 2002.
  
Article 9. Cranc de riu
  
Sols es permet la pesca del cranc de riu americà (Procambarus clarkii) en aigües no habitades per la truita comuna. Es podrà pescar durant tot l'any sense limitació de grandària ni nombre d'exemplars, i es podran utilitzar un màxim de huit salabres sense abandonament.
  
Article 10. Vedes extraordinàries
  
Les direccions territorials de la Conselleria de Medi Ambient podran establir vedes temporals com a conseqüència de canvis de les condicions biològiques de les masses d'aigua, repoblacions o circumstàncies meteorològiques adverses, així com incrementar les talles mínimes de captura.
  
Article 11. Indemnitzacions
  
A efectes d'exigir l'oportuna indemnització pels exemplars pescats il·legalment en el territori de la Comunitat Valenciana, en l'annex IV es fixa el barem de valoració de les distintes espècies piscícoles.
  
Article 12
  
Les prohibicions i limitacions generals no recollides en la present ordre es regiran pel que disposa la Llei de Pesca Fluvial i el seu reglament, i per la Llei 4/1989, de 27 de març, i el Reial Decret 1.095/1989, de 8 de setembre. La pesca de l'angula es regirà per normativa pròpia.
  
DISPOSICIÓ FINAL
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
València, 11 de gener de 2002
  
El conseller de Medi Ambient,
  
FERNANDO MODREGO CABALLERO
  
ANNEX II
  
Refugis en aigües truiteres
  
Província de Castelló:
  
1. Riu Villahermosa: Des de la seua entrada en la província de Castelló fins al pont de la carretera d'Argelita fins Llucena, fins i tot vedats en aqueix tram.
  
2. Riu Palància: Des del naixement fins al límit del terme de Navajas amb Segorbe.
  
Província de València:
  
3. Riu Ebró: des de l'entrada en la província de València fins a la seua desembocadura en el Túria.
  
4. Riu Vallanca: des del seu naixement fins a la seua desembocadura en el Túria.
  
REFUGIS EN ALTRES AIGÜES
  
Província de València:
  
5. Riu Xúquer: al seu pas pel municipi de Cullera, 800 metres, per incompatibilitat amb l'activitat i trànsit portuari.
  
Província d'Alacant:
  
6. Riu Algar: Des del seu naixement fins a la seua confluència amb el riu Guadalest
  
7. Barranco de la Encantada: Des del seu naixement fins a la seua confluència amb el riu Serpis.
  
ANNEX III
  
Vedats de pesca
  
Vedats truiteres
  
Denominació Riu km
  
1. Beniarrés Serpis 8,5
  
2. Balma I Bergants 3,0
  
3. Balma II Bergants 4,3
  
4. Benagés\* Villahermosa 5,0
  
5. Cedramán\* Villahermosa 2,8
  
6. Ludiente\* Villhermosa 6,0
  
7. Penyes Negres Villahermosa 4,6
  
8. Vedat de Bejís\* Palància 3,1
  
9. Teresa\* Palància 4,2
  
10. Segorbe Palància 6,0
  
11. Terrera Cabriel 2,2
  
12. El Rincón de Ademuz Túria 4,2
  
13. Chulilla Túria 3,2
  
14. Bugarra-Gestalgar Túria 7,5
  
15. Túria 1(Benaguasil) Túria 4,2
  
16. Túria 2 (Vilamarxant) Túria 4,3
  
17. Riba-roja Túria 6,0
  
18. La Jarra Buñol 3,5
  
19. Fraile Fraile 4,5
  
20. Vinalopó Vinalopó 1,5
  
\* Aquests vedats resten refugis en la temporada objecte de regulació.
  
Altres vedats: ciprínids, anguila i altres no salmònids
  
Denominació Riu o km o ha
  
 embassament
  
21 Amadòrio Amadòrio 73,0 ha
  
22 Cortes de Pallàs Cortes II 403,6 ha
  
23 Fortaleny Xúquer 4,5 km
  
24. Bullent Bullent 7,3 km
  
25 Molinell Molinell 8,4 km
  
ANNEX IV
  
Barem de valoració per a espècies aqüícoles
  
Espècies protegides Euros/exemplar
  
Samaruc..................................... 60
  
Fartet.......................................... 15
  
Tortugues d'aigua......................... 30
  
Altres espècies Euros/kg
  
Angula.................................. 600
  
 Euros/exemplar
  
Cranc autòcton........................ 60
  
Anguila........................................... 12
  
Truita comuna................................. 200
  
Truita arc iris.............................. 30
  
Qualsevol altra espècie piscícola


Còpia Permalink ELI